‫הרצח של רוהוודר‬
‫באמת היה הפשע המושלם.‬
‫צורת הביצוע שלו...‬
‫ועכשיו,‬
‫כעבור 30 שנה, עדיין לא פענחו אותו.‬
‫כמובן, חייבים להיזהר‬ ‫שלא לגלוש לסוג של הערצה.‬
‫זה תוכנן בדיוק רצחני וקר רוח.‬
‫יש פרטים שפשוט לא מתחברים‬
‫לתכנון כל כך קר ומקצועי:‬
‫מיקום, תזמון, אפשרויות מילוט.‬
‫ואז יש דברים חובבניים כל כך‬
‫כמו להשאיר תרמילים בזירה,‬
‫להשאיר בדלי סיגריות בזירה,‬
‫להשאיר מגבת.‬
‫שערה נמצאה על המגבת,‬
‫אבל לא ידעו מהי באותה תקופה.‬
‫מכאן אפשר להסיק‬
‫שאולי מדובר בהטעיה מכוונת.‬
‫זה היה רצח שתוכנן היטב,‬
‫עם תמיכה מצוינת מבחינת זיהוי פלילי,‬
‫כאילו מנקי זירת הפשע באו מיד אחרי היורה.‬
‫זה כמעט כמו להביא מומחה לבליסטיקה,‬
‫חוקר מקרי מוות לזירת הפשע‬ ‫כדי לנסות לנקות את כל הזירה.‬
‫- המשטרה הפלילית הממלכתית -‬
‫- ראש יחידת האבטחה הממלכתית‬ ‫ברנד ואגנר -‬
‫זה בהחלט נראה ככה‬ ‫אם לא מוצאים שום דבר, כמובן.‬
‫אז או שמדובר בעבריין מקצועי מאוד‬ ‫או בקבוצה של עבריינים‬
‫או במבצע מתוזמר היטב בקנה מידה גדול.‬
‫- גרמניה -‬
‫- סדרה תיעודית מקורית של NETFLIX -‬
‫הרייך הגרמני...‬
‫אף אחד לא מתכוון לבנות חומה.‬
‫מערב ומזרח גרמניה, אומה מפולגת.‬
‫סיעת הצבא האדום.‬
‫...מתקפות מטורפות של טרוריסטים ברברים.‬
‫הפל את החומה!‬
‫ארץ אבותינו מאוחדת.‬
‫- קורבן -‬
‫דטלב קרסטן רוהוודר,‬ ‫אדם בעל תוכניות אדירות‬
‫כראש הארגון החזק והשנוי במחלוקת טרויהנד.‬
‫כדי להכיר אותו טוב יותר,‬
‫משחק "השלם את המשפט" שלנו עשוי לעזור.‬
‫החצי הראשון של המשפט הוא:‬
‫אלה שרוצים להציל משרות בכל מחיר...‬
‫ככל הנראה יהרסו אותן ולא ייצרו חדשות.‬
‫בעסקים אכזריות...‬
‫היא חיונית.‬
‫אבל צריך למתן אותה קצת‬ ‫כדי שלא תכאיב יותר מדי.‬
‫בעיניי הקצב שבו הלמוט קוהל‬ ‫מאחד את גרמניה הוא...‬
‫מדהים, אבל נכון.‬
‫- שלושה באוקטובר 1990 -‬
‫- ברלין -‬
‫"חלום שהתגשם",‬ ‫אומר מי שנהיה הקנצלר של כל הגרמנים.‬
‫בחצות נכנס לתוקף איחוד גרמניה.‬
‫מאות אלפים חוגגים את האיחוד מחדש בברלין.‬
‫- חצי שנה -‬
‫- לפני הרצח -‬
‫פגשתי את רוהוודר‬ ‫בערב האיחוד מחדש ברייכסטאג.‬
‫- יוהאנס לודוויג‬ ‫מזכיר המדינה, משרד הקנצלר הפדרלי -‬
‫דיברתי איתו על ההשקפה שלו לעתיד ו...‬
‫הוא אמר, "זה קשה, אין ספק,‬
‫אבל אתה יודע, מר לודוויג,‬
‫ביקרתי בחברות, דיברתי שם עם אנשים.‬
‫אני משוכנע‬
‫שיש פה מספיק 'בשר' כדי שהכול יסתדר.‬
‫אנחנו נעשה את זה", הוא אמר.‬
‫"להתראות." ואז הוא נעלם בתוך הקהל.‬
‫זה קרה בערך שעה,‬
‫חצי שעה לפני חצות, אני זוכר את זה היטב.‬
‫ספורטאים צעירים משני חלקיה‬ ‫של ברלין המחולקת לשעבר‬
‫מניפים את דגל גרמניה הפדרלית‬ ‫מול הרייכסטאג.‬
‫פעמון הדרור מצלצל בעידן חדש‬ ‫של היסטוריה גרמנית.‬
‫לא הייתה אווירה אחידה בכל מזרח גרמניה.‬
‫יש אנשים שאמרו,‬ ‫"אנחנו רוצים את האיחוד מחדש."‬
‫אחרים אמרו, "לא בנינו‬ ‫את המדינה הזאת במשך 40 שנה...‬
‫- קריסטה לופט‬ ‫שרת האוצר של מזרח גרמניה -‬
‫רק כדי שהכול יירד לטימיון‬ ‫ואחרים יחמסו את זה."‬
‫הדאיגה אותי‬
‫- פרקה אובר‬ ‫פוליטיקאי -‬
‫האמונה הגדולה בהלמוט קוהל,‬
‫בהבטחות שלו על נופים של שגשוג ואחדות.‬
‫תמיד חשבתי, "ירדתם מהפסים?‬
‫זו ההזדמנות שלכם ללכת בדרך אחרת."‬
‫עד אז הייתה לנו תקווה לצאת ל"דרך שלישית"‬
‫בין הסוציאליזם של מזרח גרמניה‬ ‫לקפיטליזם של מערב גרמניה.‬
‫אבל באותה תקופה הייתה במדינה‬ ‫אופוריה של קפיטליזם.‬
‫"אחדות וצדק וחופש למולדתנו הגרמנית"‬
‫אזרחים יקרים,‬
‫בעוד כמה שעות יתגשם חלום.‬
‫לאחר יותר מ-40 שנות פילוג מר‬
‫גרמניה, ארץ אבותינו, מאוחדת.‬
‫בזכות פוליטיקת כלכלת השוק החברתית שלנו‬
‫בעוד כמה שנים מדינות מזרח גרמניה‬ ‫לשעבר, ברנדנבורג,‬
‫מקלנבורג-פורפומרן,‬
‫סקסוניה, סקסוניה-אנהלט‬
‫ותורינגיה, יהפכו לנופים של שגשוג.‬
‫בשלושה באוקטובר‬
‫הייתה גם הפגנה ענקית‬ ‫שנקראה "גרמניה, תשתקי"‬
‫נגד האיחוד מחדש‬
‫בהשתתפות 30,000-20,000 איש.‬
‫ביניהם היו הרבה שוטרים ממערב ברלין,‬
‫שפרקו עול לראשונה במזרח ברלין.‬
‫למעשה התרחיש הגרוע ביותר מבחינתי‬ ‫היה איחוד מחדש.‬
‫אהבתי את הרפורמות.‬ ‫נפילת חומת ברלין לא הייתה בהכרח...‬
‫- פלייק‬ ‫קלידן, ראמשטיין -‬
‫אבל בסוף חשבתי שזה גם דבר טוב.‬
‫הייתי ממש בהלם מהאיחוד מחדש.‬
‫פתאום כפו עלינו מדינה‬
‫שלא הייתה מי שאנחנו ולא רצתה להיות.‬
‫אף פעם לא רציתי להיות אזרח של מערב גרמניה.‬ ‫בשם אלוהים!‬
‫לא אהבתי את החברה שלהם.‬
‫אני עדיין לא אוהב.‬
‫אני לא אוהב את ההתנהלות שם מהרבה בחינות,‬
‫בעלות, נדל"ן,‬
‫את כפיית החוקים שלהם עלינו,‬
‫חוקים שלא רצינו.‬
‫- קוקה קולה -‬
‫- מערב -‬
‫- פפסי -‬
‫הכלבו מלא.‬
‫תבינו בבקשה שאפשר להיכנס רק בקבוצות.‬
‫לא לדחוף, בבקשה.‬
‫תראו איך האנשים מלפנים‬ ‫עומדים בתור בצורה מסודרת.‬
‫דברים השתנו מבחינתך?‬
‫כן, העתיד נהיה פחות ודאי.‬
‫כן.‬ ‫-בעבודה וכל זה.‬
‫הכול קרה מהר מדי.‬
‫אני לא ממש יודעת מה אתה רוצה לשמוע.‬
‫אתה יודע בדיוק מה הבעיות שלנו כאן, לא?‬
‫אפשר לשאול מה השתנה מבחינתך?‬
‫טרויהנד ממשיכה להרוס חברות‬
‫ולדחוק אנשים לאבטלה.‬
‫הכול נמכר ובכל זאת‬ ‫אנחנו אמורים לשמוח? באמת?‬
‫אסור לנו לשכוח,‬
‫היו דיווחים‬
‫שלפיהם מזרח גרמניה תתרושש‬ ‫עד 1991 לכל המאוחר.‬
‫- שר האוצר‬ ‫תאו וייגל -‬
‫כבר לא היה שוק לתוצרת‬ ‫תעשיית הרכב של מזרח גרמניה.‬
‫לספינות הענקיות שנבנו בשטרלזונד‬ ‫ובשאר המקומות‬
‫כבר לא היה שוק.‬
‫לא היה טעם להמשיך להפעיל עסק‬
‫אם הוא כבר לא יכול למכור את מוצריו.‬
‫היה חייב להיות שוק,‬
‫כפי שהיה לנו במערב.‬
‫הניגוד הזה בין המזרח למערב...‬
‫הרגישו את זה כל כך‬ ‫כשפוליטיקאים מבון באו הנה.‬
‫- מנהל טרויהנד‬ ‫דטלף שוינרט -‬
‫זה היה כאילו האנטרפרייז‬ ‫מ"מסע בין כוכבים" הגיעה.‬
‫כאילו הגיע איזה כוח מוזר.‬
‫הרגישו שהם חוששים,‬
‫שהם לא יודעים...‬
‫הם נלחצו בכל כניסה למזרח גרמניה.‬
‫האווירה השלווה הזאת‬
‫במערב, במשרד השר,‬
‫המים המשפריצים של המזרקה,‬ ‫הרצפות המוברקות, הדממה...‬
‫זו הייתה מדינה אחרת, מערכת שמש אחרת.‬
‫בברלין כשהגעת למשרד הטרויהנד בבוקר,‬
‫עובדים כבר חיכו עם מקלות‬ ‫כדי לדפוק על הגג של הרכב.‬
‫...ואנחנו עומדים כאן, מול הבניין הזה...‬
‫- טרויהנד = מאפיה -‬
‫- סוכנות טרויהנד -‬
‫נראה שאנשים חושבים שאנחנו טירה אפלה,‬ ‫עגמומית ומלאה עוצמה‬
‫כאן, בברלין אלכסנדרפלאץ.‬
‫וזה מצער אותי מאוד. זו אי-הבנה גדולה.‬
‫אני צריך לעבוד קשה להדהים‬ ‫ולחיות חיי כלב, למען האמת.‬
‫אני נכנס למשרד הזה בבוקר,‬ ‫כשעדיין חשוך בחוץ,‬
‫ואני יוצא בלילה, כששוב חשוך,‬
‫חוזר למלון שלי, עובד עוד קצת,‬
‫רואה את הדקות האחרונות‬ ‫של שידורי הטלוויזיה ונרדם.‬
‫- חמישה שבועות -‬
‫- לפני הרצח -‬
‫אבל מר רוהוודר, רוב הצופים מהצד‬ ‫לא ציפו שהדברים לדרמה כזאת.‬
‫שיעור האבטלה מרקיע שחקים:‬
‫700,000 משרות בשירות הציבורי,‬
‫400,000 בחקלאות,‬
‫550,000 בתעשיות המתכת והחשמל.‬
‫אני יכול להמשיך.‬
‫אם לא יהיה שיפור באופק בקרוב,‬
‫אתה לא פוחד שתהיה מהפכה נוספת‬
‫במזרח גרמניה לשעבר?‬ ‫-ובכן...‬
‫קודם כול, רק נכנסנו למנהרה.‬
‫- דטלב רוהוודר -‬
‫עכשיו צריך לנסוע בה קצת‬
‫בלי לפחד ואז יופיע האור.‬
‫- סגן נשיא טרויהנד‬ ‫הרו ברהמס -‬
‫חששתי מהלחץ הגובר,‬
‫אבל לא שהוא יישבר.‬
‫זה היה טוב והוא היה כל כך קשוח.‬
‫הוא היה יכול לספוג מהלומה,‬ ‫אבל גם להחזיר.‬
‫פוליטיקאים יכלו להסתתר‬ ‫בצורה מושלמת מאחורי הטרויהנד.‬
‫וכמובן, הוא היה שעיר לעזאזל אידאלי.‬
‫אם קראתם את העיתונים אז,‬ ‫אם ראיתם את הסיקור בטלוויזיה,‬
‫כולם השתוללו לגמרי.‬
‫- הלחץ על טרויהנד גובר -‬
‫הלחץ הציבורי, כולל מצד התקשורת, היה עצום.‬
‫- ביקורת קשה על טרויהנד -‬
‫- נפילה לפשיטת רגל -‬
‫הייתה אווירה תוקפנית.‬
‫היו חייבות להיות לזה השלכות מתישהו.‬
‫איפה סף הכאב האישי שלך,‬
‫השלב שבו תגיד, "אני לא מוכן יותר להשתתף."‬
‫אני די חסין לכאב.‬
‫המצב צריך להיות ממש נורא,‬
‫דרישות בלתי סבירות‬ ‫שאף אחד מכם לא היה מסכים להן.‬
‫האמת, אפשר לומר שהכול פה בלתי סביר.‬
‫הכול לא מאורגן ו...‬
‫ומסוכן ודרמטי.‬
‫רוהוודר ניגש אליי קצת לפני חג המולד 1990‬
‫במשרד האוצר.‬
‫הוא אמר לי שהוא רוצה להתפטר.‬
‫התחננתי בפניו שיישאר.‬
‫גם הלמוט קוהל התחנן בפניו שיישאר,‬
‫ואמר לו, "אנחנו צריכים אותך."‬
‫ניסיתי...‬
‫לשכנע אותו להישאר.‬
‫אני עדיין חושב על השיחה ההיא שלנו.‬
‫זה זיכרון צלול.‬
‫אמרתי לילדים של רוהוודר,‬
‫"אלמלא הפצרתי באבא שלכם להישאר,‬
‫אולי הוא עדיין היה בחיים."‬
‫אני חייב לחיות עם המחשבה הזאת, אבל...‬
‫זה עדיין היה הדבר הנכון לעשות,‬
‫לבקש ממנו, האיש הכי טוב לתפקיד, להמשיך‬
‫למען טובת הכלל בגרמניה.‬
‫אני מניח שאני יכול רק לומר‬
‫שחיוני ליידע אנשים‬
‫שהשלב שאנחנו עוברים עכשיו...‬
‫מר רוהוודר.‬ ‫-יסתיים.‬
‫- קלאוס ברסר -‬
‫אם יש לנו 40 או אפילו 50 אחוזי אבטלה,‬ ‫מר רוהוודר,‬
‫מעולם לא היו לנו מספרים כאלה בגרמניה,‬
‫אפילו לא בשפל הגדול‬ ‫או לפני שהיטלר עלה לשלטון.‬
‫אני חושש‬
‫שהלחץ עליך ועל טרויהנד יגבר משמעותית.‬
‫- שישה ימים -‬
‫- לפני הרצח -‬
‫מחאות יום שני המסורתיות‬
‫שוב התחילו למלא‬ ‫את הנוף הפוליטי במזרח גרמניה.‬
‫רבבות אנשים התאספו שוב היום‬
‫כדי למחות על המצב הכלכלי הקשה‬ ‫במזרח גרמניה.‬
‫- הפגנות יום שני -‬
‫מתברר ש-100,000 איש הצטרפו.‬
‫כוחות משטרה גדולים מבוואריה ומהסה‬
‫חסמו את הכניסה לבנייני הממשלה.‬
‫ממרץ 1991 הצטרפתי באופן קבוע.‬
‫הפסקתי לעבוד בערבים‬ ‫והצטרפתי להפגנות של ימי שני ו...‬
‫היה המון כעס.‬
‫היה...‬
‫המון כעס מצד אלה שאפשר לומר‬
‫שהושלכו לכלבים ראשונים.‬
‫אנחנו אומרים לא למדיניות טרויהנד,‬
‫ששמה ללעג את המילה "אמון" שבשמה.‬
‫אנחנו אומרים לא למדיניות‬
‫שמוכרת חברות בלי להתחשב באנשים.‬
‫משהו צמח.‬
‫במרץ 1991 צמחה ברחובות תנועה אזרחית חדשה,‬
‫אולי אפילו תנועת עובדים.‬
‫צעקות מלייפציג נשמעו היום שוב חזק וברור.‬
‫בשלטים רבים‬
‫דרשו את התפטרותו של הקנצלר קוהל‬
‫וקראו לבחירות חוזרות.‬
‫אנחנו העם...‬
‫- קתה רייכלט‬ ‫שחקנית -‬
‫ואנחנו דורשים בחירות חוזרות!‬
‫הפגנות יום שני קמות לתחייה.‬
‫חומר נפץ חברתי מסוכן מצטבר פה,‬ ‫זה ברור כשמש.‬
‫רבים מאזרחי מזרח גרמניה לשעבר‬ ‫מאבדים את משרותיהם וגם את תקוותם.‬
‫בחירות חוזרות!‬
‫הקנצלר קוהל כינה את השמועות‬ ‫על בחירות חוזרות "אבסורדיות".‬
‫- קוהל: לא לבחירות חדשות -‬
‫הערב הם שוב נהרו לרחובות,‬ ‫למרות הקור המקפיא.‬
‫הם רוצים להמשיך בכל יום שני,‬
‫עד שדרישותיהם יתקבלו.‬
‫הלחץ הלך וגבר,‬ ‫ולדעתי זה הפחיד אנשים מסוימים.‬
‫זה עורר בממשלת קוהל חרדה עצומה.‬
‫כמובן, הטרויהנד גם ספג הרבה ביקורת‬ ‫במקום גופים אחרים.‬
‫אם כל הכעס הזה היה משתחרר בבון,‬
‫אני לא בטוח שהיא הייתה קיימת.‬
‫אין לנו שום ניסיון באיחוד גרמניה.‬
‫אני מקווה שממשלה גרמנית‬ ‫לעולם לא תצטרך שוב‬
‫להוכיח את ניסיונה בתחום הזה.‬
‫מן הסתם עלינו להחליט החלטות כל הזמן,‬
‫ואנחנו טועים, גם אני.‬
‫בכל יום עשרות אלפי מפגינים מובטלים‬
‫יוצאים לרחובות מזרח גרמניה לשעבר,‬ ‫וזה עדיין גדל.‬
‫אנחנו לא נכנסים למצב קשה עוד יותר?‬
‫- ליל הרצח -‬
‫יהיו הרוצחים אשר יהיו,‬
‫אני חושב שיכול להיות קשר גדול יותר.‬
‫כחוקר פלילי עם חשיבה פוליטית‬ ‫אני תמיד שואל את עצמי,‬
‫מי הפיק מזה תועלת? או מי מפיק מזה תועלת?‬
‫יש כמה תרחישים סבירים,‬
‫כמה מהם פוליטיים.‬
‫למשל, ההיפותזה של דור שלישי‬ ‫לסיעת הצבא האדום‬
‫אף פעם לא ממש שכנעה אותי.‬
‫אולי זה נכון, אבל לא בהכרח.‬
‫פושעים אחרים יכלו לעשות את זה,‬
‫אבל כנראה הייתי פוסל את סיעת הצבא האדום.‬
‫מעולם לא היה לי ספק שזו סיעת הצבא האדום.‬
‫היה לי ברור‬
‫שהייתה להם האחריות הפוליטית‬ ‫ושהם ביצעו את הרצח.‬
‫מעולם לא היה לי שום ספק.‬
‫- המשרד להגנת החוקה -‬
‫- קרימינלובראט‬ ‫קלאוס-דיטל מאטשקה -‬
‫מעולם לא שיניתי את ההערכה שלי לגבי הרצח.‬
‫אני משוכנע שביצעו אותו אנשי שטאזי לשעבר‬
‫ושמדובר בחיסול נקמה.‬
‫ייתכן מאוד שזה קשור לשטאזי,‬
‫כדי לגרום למעמד הפועלים במזרח גרמניה‬ ‫להתקומם נגד המערב.‬
‫לבסוף, תרחיש שלישי שחשבתי עליו‬
‫הוא שהמערב ארגן את הרצח‬ ‫והעסיק רוצחים שכירים.‬
‫תיקים לא נעלמים שוב ושוב סתם ככה.‬
‫אינטרס המדינה, סודיות הכרחית,‬ ‫הגנה על מודיעים‬
‫וסיבות שמשמשות לעתים קרובות תירוצים‬
‫כדי למנוע מהציבור לברר דברים.‬
‫כמובן, זה מעורר חשד,‬
‫העובדה הזאת לבדה.‬
‫אני טוען‬
‫שמשטרת הפלילים הפדרלית‬ ‫והתובע הכללי הפדרלי...‬
‫- כתב פלילים‬ ‫גונתר קלאסן -‬
‫הרבה יותר קרובים לפענוח תיק רוהוודר‬
‫מכפי שכולנו מאמינים.‬
‫שאלתי בעצמי כמה שאלות.‬
‫קיבלתי רק תשובות סתמיות.‬ ‫"אנחנו חוקרים בכל הכיוונים."‬
‫כשמישהו מדבר ככה, הוא מסתיר משהו.‬
‫יש להם פתרון אבל הם לא רוצים לגלות,‬
‫כי הפתרון עלול לחשוף משהו‬
‫שיזעזע את אמות הספים של הרפובליקה הזאת.‬
‫עכשיו יש קצה חוט.‬
‫חוקרים מצאו בזמנו שיערות בזירת הפשע.‬
‫באמצעות טכנולוגיה חדשה הם גילו כעת‬
‫שאחת מהן שייכת‬ ‫לטרוריסט לכאורה וולפגנג גראמס.‬
‫בתקופה של רצח רוהוודר‬
‫לא יכולנו לטפל בשיערות שנשרו.‬
‫בתקופה ההיא היה אפשר לבצע‬ ‫ניתוח דנ"א רק בשיערות...‬
‫- משטרת הפלילים הפדרלית‬ ‫ראש אגף תקשורת, וילי פונדרמן -‬
‫שנתלשו והיו מחוברות לשורשים ולחומרי התא.‬
‫הבדיקות על שיערות "טלוגן",‬ ‫שיערות שנשרו ללא שורשים,‬
‫הופיעו הרבה אחר כך.‬
‫אז ערכנו את הבדיקות האלה‬
‫ויכולנו לאשר שמדובר בשיער של גראמס.‬
‫כמובן, זה היה יכול להיות שיער טבעי,‬ ‫השיער של גראמס.‬
‫אבל האם השיערות האלה הגיעו לשם באופן טבעי‬
‫או בדרך אחרת?‬
‫השאלות האלה מעולם לא נענו.‬
‫- המשרד הפדרלי להגנת החוקה -‬
‫- מנתח ראשי‬ ‫וינפריד רידר -‬
‫אם אתם רוצים להתייחס‬ ‫לדנ"א של גראמס כאישור,‬
‫ברור שגראמס היה מעורב ברצח רוהוודר.‬
‫אבל איך בדיוק ובאיזה שלב‬ ‫הוא הותיר אחריו את הדנ"א שלו?‬
‫אלה שאלות שעדיין לא נענו.‬
‫אבל הוא היה אז דמות מובילה.‬
‫מ-1990 עד 1992‬ ‫הייתי ראש יחידת האבטחה הארצית,‬
‫הייתי אחראי על אזור מזרח גרמניה לשעבר.‬
‫באביב 1991‬
‫יכולתי לעצור את גראמס ואת השותפה שלו.‬
‫בתקופה ההיא המשרד שלנו,‬
‫היחידה ללוחמה בטרור,‬
‫קיבל מידע מודיעיני מתורינגיה‬
‫שלפיו השניים האלה מסתתרים שם.‬
‫אז שלחתי אחד מחברי הצוות שלי‬ ‫לתורינגיה לחקור,‬
‫ובהתאם לנסיבות לעצור אותם.‬
‫שלחו אותו חזרה בתואנה כלשהי.‬
‫אחר כך התקשרו אליי ממשטרת הפלילים הפדרלית‬
‫ואמרו לי שיטפלו בעניין בעצמם.‬
‫- פרטים אישיים: גראמס, וולפגנג ורנר‬ ‫3/5/53 ויסבאדן -‬
‫ושאנחנו לא נתערב.‬
‫ערב טוב, גבירותיי ורבותיי.‬
‫- חילופי אש עם חברי סיעת הצבא האדום -‬
‫בחילופי אש עם שני בכירים‬ ‫בסיעת הצבא האדום‬
‫אחר הצהריים בעיירה באד קליינן‬ ‫במקלבורג-פורפומרן,‬
‫נורה הטרוריסט לכאורה וולפגנג גראמס.‬
‫היה לנו מידע מודיעיני‬
‫מהמשרד להגנת החוקה בריינלנד-פפאלץ,‬
‫שלפיו הם הצליחו‬
‫להסתנן לפיקוד של סיעת הצבא האדום.‬
‫מיד הקמתי צוות משימה מיוחד‬
‫והוריתי לצוות המבצעים שלנו‬
‫לסגור את האזור שסביב תחנת הרכבת‬ ‫של באד קליינן.‬
‫באד קליינן הייתה רגע של תהילה‬
‫לשירותי המודיעין.‬
‫בפעם הראשונה זה 20 שנה‬
‫הם הצליחו להכניס מקור אנושי‬
‫לארגון טרור.‬
‫דיברנו בטלפון עם המשרד שלי‬ ‫במשטרת הפלילים הפדרלית,‬
‫יחד עם הסגן שלי‬
‫והתובע הכללי הפדרלי.‬
‫ברמקול כולם שמעו את זה,‬
‫הודיעו לי שהמשימה הושלמה,‬
‫יש לנו פצועים.‬
‫המטרה...‬
‫המטרה פתחה באש.‬
‫חבר ביחידת תשע המיוחדת של משמר הגבול‬
‫מת אף הוא מפצעיו.‬
‫לאחר מכן סיפרו לנו שהקולגה שלנו נהרג‬
‫ושלקחו את גראמס‬
‫וגם הוא נהרג.‬
‫אז בסביבות 20:00 בערב היה לי ברור‬
‫שהמשימה נכשלה.‬
‫הנסיבות סביב מותו‬
‫של הטרוריסט לכאורה מסיעת הצבא האדום‬ ‫גראמס ביום ראשון טרם התבררו.‬
‫- נסיבות המוות לא ברורות -‬
‫אחרי האירועים בבאד קליינן הייתה לי תחושה‬
‫שכל הפרשה מוזרה.‬
‫חשבתי שהם יודעים איפה גראמס והשותפים שלו‬
‫ושהם מוכנים להשלים‬
‫עם מוות או שניים באותו יום.‬
‫נסיבות המבצע בתחנת באד קליינן‬
‫נהיו מבלבלות עוד יותר היום.‬
‫בזירת המבצע טרם נאספו כל הראיות.‬
‫עדיין לא ברור כמה כדורים נורו.‬
‫זו הייתה השערורייה שלנו.‬
‫ביום ראשון לאחר מכן כתבו במגזין שפיגל‬ ‫על "הירי הקטלני".‬
‫- הירי הקטלני‬ ‫המצוד אחר הטרוריסט השתבש -‬
‫ידעתי שעכשיו זה גם אסון תקשורתי.‬
‫הם התכוונו להרוג.‬
‫ביום ראשון ביקרתי אצל שר הפנים‬
‫והוא התפטר.‬
‫אחר כך התפתחו גם אצלי ספקות‬ ‫בנוגע למה שקרה באותו יום.‬
‫גם לי היו ספקות.‬
‫- התפטרות זייטרס -‬
‫מר זייטרס לקח אחריות על הטעויות‬
‫והתפטר במפתיע.‬
‫התובע הכללי הפדרלי פון שטאהל יודח מתפקידו.‬
‫לאחר שורה של תקלות בתיק גראמס...‬
‫אני לא זוכר אף מקרה אחר‬
‫שגרם לשמונה או עשרה פוליטיקאים‬ ‫ונושאי תפקידים בכירים‬
‫להיאלץ לפרוש‬
‫בעקבות מבצע משטרתי.‬
‫זו הייתה הכרזה על פשיטת רגל‬ ‫לכל הממסד הביטחוני.‬
‫- חקירת גראמס -‬
‫עשרה ימים לאחר המבצע בבאד קליינן‬
‫עדיין לא ברור מי השתמש באיזה נשק‬
‫וירה בטרוריסט לכאורה‬ ‫מסיעת הצבא האדום וולפגנג גראמס.‬
‫לאחר ניתוח הגופה של הטרוריסט לכאורה‬ ‫מסיעת הצבא האדום וולפגנג גראמס...‬
‫- גראמס‬ ‫דיווח על תקלה נוספת -‬
‫הייתה שורה של תקלות,‬ ‫כך מדווח מגזין החדשות שפיגל,‬
‫שמפריעות לברר את נסיבות המוות.‬
‫גופתו של גראמס נשטפה היטב לכאורה,‬
‫ובמהלך השטיפה הוסרו שאריות דם.‬
‫לחוקרים בשוורין עדיין חסרות ראיות חשובות‬
‫כדי לקבוע את סיבת המוות.‬
‫זה ממש היה חוק מרפי, מה שקרה בחקירה.‬
‫לדוגמה,‬
‫כמה ראיות נשלחו למשטרת ציריך בשווייץ‬
‫כדי להראות שאנחנו רוצים‬ ‫חקירה אובייקטיבית לחלוטין,‬
‫אז נתנו לשוויצרים לחפש‬ ‫שאריות ירי על הז'קט של גראמס.‬
‫התוצאה הייתה שהז'קט של גראמס נעלם‬ ‫מהמכון בציריך,‬
‫ומעולם לא מצאו אותו.‬
‫אז בשביל מישהו‬
‫שסקפטי כלפי המשטרה ומערכת המשפט‬
‫זה בטח נראה כמו טיוח,‬
‫משהו פשוט לא בסדר.‬
‫ההתניה הזאת שאומרת‬ ‫שצריך להתאבד במצבים של חוסר אונים‬
‫הייתה נפוצה בקרב דמויות פוליטיות.‬
‫למה הוא לא היה יכול להתאבד עם נשק?‬
‫הייתי קורא לזה פשע טיוח,‬
‫כי עד היום רשויות הביטחון לא הצליחו‬
‫לענות על אף שאלה פתוחה‬
‫או לפענח אף רצח שלא פוענח,‬
‫ולא נראה שהן מעוניינות יותר מדי‬ ‫לפענח אותם.‬
‫אז כשאני מסתכל על תיק רוהוודר,‬ ‫אני לא רחוק מדי‬
‫מלקרוא לרצח של גראמס‬
‫פשע של טיוח.‬
‫הדבר המפחיד במצב הזה‬
‫הוא שחוסר המידע השקוף או המדויק‬
‫יצר את הרושם‬
‫בקרב הציבור‬
‫שיש התנהלות מפוקפקת במדינה הזאת.‬
‫המשרד להגנת החוקה‬ ‫הסתיר מאיתנו מידע מודיעיני?‬
‫אני כמעט בטוח בזה!‬
‫אני חוששת‬
‫שמוסדות הביטחון‬
‫פיתחו חיים משל עצמם,‬
‫שעשויים לסכן את הדמוקרטיה שלנו,‬
‫גבירותיי ורבותיי.‬
‫- אמבולנס -‬
‫כשרוהוודר נורה, הייתי בהתלבטות קשה.‬
‫חשבתי...‬
‫"תעלה למטוס, צא מגרמניה‬ ‫כי עומדת להיות מלחמת אזרחים.‬
‫הם יתקפו זה את זה‬ ‫ויירו זה במנהיגים של זה."‬
‫זה לא היה ברור, האם זו רק ההתחלה?‬
‫אף אחד לא ידע מה עלול לקרות בהמשך.‬
‫- שבוע -‬
‫- אחרי הרצח -‬
‫עמיתים יקרים,‬
‫אמנם היו הצהרות סותרות בתקשורת‬
‫בנוגע למחאה שלנו היום.‬
‫למעשה, התלבטנו‬
‫אם לקרוא להפגנת יום שני הזאת.‬
‫פוליטיקאים הפעילו לחץ כבד‬ ‫על ההפגנה הזאת.‬
‫- בית האופרה של לייפציג -‬
‫מישהו הכריז באופן רשמי,‬ ‫לא יודע אם זה שר הפנים‬
‫או הקנצלר קוהל בעצמו.‬
‫- מדוע להשתמש ברעל הקנאה הזה‬ ‫כדי להעמיק את השסע בחברה הגרמנית? -‬
‫- הפסיקו את המשחק הציני בלבבות העם -‬
‫ואז הייתה דקת דומייה.‬
‫אנחנו משתתפים בצערם‬ ‫של בני משפחתו של קורבן הרצח‬
‫וזוכרים את דטלב קרסטן רוהוודר בדממה.‬
‫דקת דומייה!‬
‫תנועת העובדים העולה‬
‫פשוט קרסה.‬
‫נראה לי שזו הייתה ההפגנה האחרונה.‬
‫אפשר בהחלט לשער‬
‫שקיימים כוחות חזקים מסוימים בגרמניה,‬
‫סוג של מדינה בתוך מדינה.‬
‫כמובן, זה לא נעשה על ידי המדינה רשמית,‬
‫אלא על ידי אנשים מסוימים‬ ‫שמסוגלים לתזמר את זה.‬
‫אז זו יכולה להיות מזימה של המערב‬
‫להרוג את מנהל טרויהנד‬
‫כדי להוכיח שטרויהנד עושה את הדבר הנכון,‬
‫וכך לחתור תחת חסידי המזרח,‬
‫שהתנגדו לטרויהנד.‬
‫להגיד להם, "רואים?‬ ‫תפיסת החברה שלכם מביאה למוות."‬
‫כבר בשבוע הבא יודיעו‬ ‫מי ייכנס לנעליו של רוהוודר‬
‫כראש טרויהנד,‬
‫כך אמר היום לעיתונות שר האוצר תאו וייגל.‬
‫- ברויל‬ ‫מנהלת טרויהנד החדשה -‬
‫הפוליטיקאית בירגיט ברויל מהמפלגה‬ ‫הנוצרית-דמוקרטית היא מנהלת טרויהנד החדשה.‬
‫אחר כך באה גברת ברויל‬
‫והעבירה את ההתמקדות בצורה קיצונית‬ ‫לאוריינטציה של כלכלת השוק.‬
‫לפני כן לא הפרטנו הרבה.‬
‫כי התמקדנו בארגון מחדש,‬ ‫לא במכירה של חברות,‬
‫כשרוהוודר עמד בראש היוזמה.‬
‫אחר כך באה ברויל עם ההתמקדות הברורה‬
‫בבעלות פרטית, בהפרטה.‬
‫אז הטרויהנד צבר תאוצה.‬
‫מר רוהוודר היה יזם מסור מאין כמותו.‬
‫אנחנו נמשיך את העבודה ברוחו.‬
‫אנחנו נחושים.‬
‫פירוש הדבר הפרטה מהירה.‬
‫אז גברת ברויל ערכה מסיבת עיתונאים.‬
‫במקרה וייגל היה שם באותו יום,‬ ‫אבל רק במקרה.‬
‫הוא ביקר בטרויהנד רק פעם אחת כשר האחראי.‬
‫זה אומר המון.‬
‫פעם אחת.‬
‫ובמצב שהיה הוא נראה לי‬ ‫כמו פוליטיקאי מערב גרמני‬
‫ממש קר ודפוק.‬
‫כאילו הוא חשב, "תודה לאל,‬ ‫ירו במי שכפוף לי, לא בי."‬
‫משהו כזה.‬
‫ככה זה נראה לאדם צעיר שעבד שם.‬
‫ואז גברת ברויל?‬
‫עסקים כרגיל.‬
‫ערב טוב, גבירותיי ורבותיי.‬
‫בטקס רשמי נפרד היום הציבור הגרמני‬
‫מנשיא טרויהנד שנרצח בהתנקשות,‬ ‫דטלב קרסטן רוהוודר.‬
‫- הלוויה בברלין -‬
‫לטקס האזכרה באולם הקונצרטים של ברלין‬
‫הגיעו 1,300 נציגים מובילים מעולם העסקים,‬
‫התרבות, הכנסייה והפוליטיקה.‬
‫אשתו עדיין הייתה בביה"ח עם פצעי ירי.‬
‫נשיא גרמניה שיבח את רוהוודר‬ ‫כחלוץ באיחוד גרמניה.‬
‫הוא בא מהמזרח ומהמערב גם יחד.‬
‫הוא לא האמין שיש הבדלים מהותיים‬
‫בין תושבי המזרח והמערב,‬
‫אבל הוא הבין את הנטל החומרי והאנושי העצום‬
‫שהוטל על בני מדינתנו במזרח גרמניה לשעבר.‬
‫דטלב רוהוודר באמת שירת את העם שלנו.‬
‫כן, מרגש מאוד.‬
‫הפוליטיקה מסוגלת לכבד אנשים,‬ ‫כפי שהם עשו כאן,‬
‫במחווה ממש טובה וגדולה.‬
‫אבל פוליטיקה יומיומית היא שונה למדי,‬
‫וכשמישהו צריך ללכת‬
‫או שצריך להחליף אותו,‬
‫לפוליטיקה לא אכפת.‬
‫הוא תרם את כל המוניטין שלו, את כל כולו.‬
‫אבל הוא גם הכיר את הפוליטיקה מצוין.‬
‫והפוליטיקה אוהבת לצוד אנשים.‬
‫הוא שילם על כך בחייו.‬
‫- הרגארד רוהוודר -‬
‫הוא היה כל כך גאה שביקשו ממנו לעזור.‬
‫המדינה הזאת,‬ ‫שהייתה מפולגת בצורה כל כך ברוטאלית,‬
‫כל הקשרים האנושיים...‬
‫ולאחד אותה שוב לגרמניה אחת,‬
‫זה היה קרוב מאוד ללבו.‬
‫- רצח דטלב קרסטן רוהוודר טרם פוענח. -‬
‫- הטרויהנד הפריטה‬ ‫את כל נכסי מזרח גרמניה. -‬
‫- מערב גרמנים ומשקיעים זרים‬ ‫השתלטו על 94% מהחברות. -‬
‫אני לא יודע שום דבר‬ ‫על הפרטים או על ההיסטוריה שלה, אבל...‬
‫אני די בטוח שנוכל לעשות ממנה חברה נחמדה.‬
‫- שישה אחוזים נותרו‬ ‫בידי אזרחי מזרח גרמניה. -‬
‫תרגום כתוביות: דניאל שרמן‬